Ljokė Jupankis

Lloque Yupanqui () – trečiasis Kusko karalystės Urinų dinastijos Sapa Inca, pradėjo valdyti apie 1260 m. Buvo Sinchi Roca sūnus ir sosto paveldėtojas, Mayta Capac tėvas. Jo žmonos vardas minimas įvairiai: Mama Cahua (keč. Mama Qawa) arba Mama Cora Ocllo.

Nors kai kurios kronikos jam priskiria nežymius užkariavimus, kitos teigia, jog jis visiškai nekariavo ar net buvo užgrobtas sukilėlių. Teigiama, jog Lloque Yupanqui Kuske įsteigė turgų ir pastatė Acllahuasi. Tai tam tikra institucija, į kurią vykdavo moterys iš visos Inkų imperijos. Vienos tapdavo kilmingųjų ir karių sugulovėmis, kitos buvo pašvęstos Saulės dievo Inti garbinimui. Kartais jos būdavo tiesiog paprastos tarnaitės.

Kategorija:Inkų imperatoriai